राम चंद्र सिंह प्रधान

राम चंद्र सिंह प्रधान (जन्म 10 नवंबर 1967) एक भारतीय राजनीतिज्ञ और  भारत के उत्तर प्रदेश राज्य के विधान परिषद सदस्य हैं। रामचंद्र प्रधान लखनऊ - उन्नाव सीट से 2022 में  विधान परिषद सदस्य निर्वाचित हुये|

आरंभिक जीवन 
राम चन्द्र प्रधान का जन्म उनके पिता भगवती प्रसाद सिंह के घर में 10 नवम्बर 1967 को जनपद लखनऊ की ग्राम सभा धनेवा में हुआ था। उनके पिता पेशे से किसान थे। उन्होंने अपनी प्राथमिक शिक्षा गांव के सरकारी स्कूल से पूरी की। उसके बाद उन्होंने स्नातक की पढ़ाई पूरी करने के लिए लखनऊ विश्वविद्यालय में दाखिला लिया। राजनीति में प्रारंभिक रुचि के चलते उन्होंने छात्र राजनीति में प्रवेश किया और वर्ष 1986 में लखनऊ विश्वविद्यालय  से छात्रसंघ महामंत्री का चुनाव लड़ा और भारी मतों से जीत दर्ज किया। 

छात्र जीवन के बाद उन्होंने सक्रिय राजनीति में पदार्पण कर बहुजन समाज पार्टी की सदस्यता ग्रहण किया तथा वर्ष  1999 से 2003 तक लखनऊ जिले से बहुजन समाज पार्टी के जिलाध्यक्ष रहे। 

इसके अलावा, वह 2003 से 2012 तक बहुजन समाज पार्टी के मंडल समन्वयक  और 2003 से 2008 तक बुंदेलखंड  क्षेत्र के  प्रभारी रहे। तथा मई 2009 में बसपा से विधान परिषद् का चुनाव लड़ निर्वाचित हुये और  अप्रैल 2015 तक विधान परिषद के सदस्य रहे। तथा इसके साथ उत्तर प्रदेश में बसपा शासनकाल में रामचंद्र प्रधान वर्ष  2009 से 2012 तक पीसीएफ के अध्यक्ष भी रहे

सन्दर्भ 

जीवित लोग
1967 में जन्मे लोग
भारतीय जनता पार्टी के राजनीतिज्ञ
लखनऊ के लोग
उत्तर प्रदेश के लोग
उत्तर प्रदेश के राजनीतिज्ञ